CSS ศักยภาพล้นชูกำไรเจ๋ง!
CSS มีการพัฒนาศักยภาพธุรกิจให้มีการขยายตัวมาอย่างต่อเนื่องทั้งเดินหน้ารับงานใหม่ๆ รวมถึงขยายตลาดในประเทศและต่างประเทศ เพื่อสร้างการเติบโตอย่างมีศักยภาพให้กลุ่มบริษัท จึงทำให้ผลงานที่ประกาศออกมาเป็นที่น่าพอใจอย่างยิ่ง ซึ่งต่อจากนี้บริษัทยังคงมุ่งขยายธุรกิจในทุกภาคส่วนให้เติบโตเพื่อผลักดันให้ผลการดำเนินงานของบริษัทดีขึ้นต่อไป
16 ส.ค. 2558

เป็นที่ทราบกันว่าทุกๆ ปีที่ผ่านมาผู้บริหารบริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) หรือ CSS มีการพัฒนาศักยภาพธุรกิจให้มีการขยายตัวมาอย่างต่อเนื่องทั้งเดินหน้ารับงานใหม่ๆ รวมถึงขยายตลาดในประเทศและต่างประเทศ เพื่อสร้างการเติบโตอย่างมีศักยภาพให้กลุ่มบริษัท จึงทำให้ผลงานที่ประกาศออกมาเป็นที่น่าพอใจอย่างยิ่ง ซึ่งต่อจากนี้บริษัทยังคงมุ่งขยายธุรกิจในทุกภาคส่วนให้เติบโตเพื่อผลักดันให้ผลการดำเนินงานของบริษัทดีขึ้นต่อไป
โดยเฉพาะทิศทางธุรกิจในครึ่งปีหลังของบริษัทยังสามารถขยายตัวได้อย่างต่อเนื่อง อย่างมีนัยสำคัญเนื่องจากมีงานเข้ามาอย่างสม่ำเสมอ อย่างงานด้านโทรคมนาคมที่ยังมีทิศทางเติบโตอยู่ในเกณฑ์ที่ดี ประกอบกับปัจจุบันมีงานในมือ Backlog รวมประมาณ 1,300 ล้านบาท แบ่งเป็นงานที่มาจากงานบริการติดตั้งระบบโทรคมนาคมประมาณ 600 ล้านบาท ธุรกิจเทรดดิ้งประมาณ 700 ล้านบาท นอกจากนี้บริษัทยังคงเดินหน้าเข้าประมูลงานอย่างต่อเนื่อง เพื่อผลักดันให้ผลการดำเนินงานเติบโตตามเป้า 4,800-5,000 ล้านบาท หรือคิดเป็นอัตราการเติบโตประมาณ 20-25% 
นอกจากนี้ ธุรกิจของ CSS จะเติบโตอย่างมีนัยสำคัญมากยิ่งขึ้น เนื่องจากมีธุรกิจพลังงานทดแทนและไอทีเข้ามาเสริมอีก ซึ่งเป็นการขยายช่องทางการสร้างรายได้อีกช่องทางหนึ่ง อันน่าจะหนุนให้บริษัทเติบโตได้อย่างแข็งแกร่งมากยิ่งขึ้นในอนาคต
ขณะที่ผลการดำเนินงานไตรมาส 2 สิ้นสุดวันที่ 30 มิถุนายน 2558 บริษัทมีรายได้รวมขยับขึ้นมาอยู่ที่ 1,134.38 ล้านบาท จากงวดเดียวกันของปีก่อน 849.78 ล้านบาท เป็นผลมาจากรายได้จากการขายเพิ่มขึ้น และรายได้จากการบริการติดตั้งเพิ่มขึ้น และค่านายหน้า ส่วนหนึ่งมาจากการที่บริษัทได้มีการซื้อหุ้นสามัญ ของบริษัท นีออนเวิรคส์ คอมมูนิเคชั่น (ประเทศไทย) จำกัด ในสัดส่วน 70 % ของทุนจดทะเบียน ส่งผลให้บริษัทมีกำไรขยับขึ้นมาอยู่ที่ 67.64 ล้านบาท หรือ 0.064 บาทต่อหุ้น จากงวดเดียวกันของปีก่อน 46.68 ล้านบาท หรือ 0.055 บาทต่อหุ้น
ส่วนผลการดำเนินงานงวดหกเดือน สิ้นสุดวันที่ 30 มิถุนายน 2558 บริษัทมีรายได้รวมขยับขึ้นมาอยู่ที่ 2,137.79 ล้านบาท จากงวดเดียวกันของปีก่อน 1,625.37 ล้านบาท ส่งผลให้บริษัทมีกำไรขยับขึ้นมาอยู่ที่ 131.30 ล้านบาท หรือ 0.136 บาทต่อหุ้น  จากงวดเดียวกันของปีก่อน 66.64 ล้านบาท หรือ 0.078 บาทต่อหุ้น ผลกำไรที่เติบโตก้าวกระโดดทำให้รู้ว่าบริษัทยังคงมีศักยภาพ
ผนวกกับฐานะทางการเงินที่แข็งแกร่ง ก็ทำให้นักลงทุนคาดหวังถึงอนาคตที่สดใสได้อีกด้วย ซึ่งเห็นได้จากสินทรัพย์หมุนเวียนที่มีมากถึง 2,451.07 ล้านบาท เมื่อนำมาเทียบกับหนีสินหมุนเวียนเพียง 1,345.12 ล้านบาท ได้ค่า Current Ratio อยู่ที่ระดับ 1.83 เท่า นั่นหมายถึง บริษัทมีสภาพคล่องทางการเงินที่ดีมากๆ ส่วนปัญหาหนี้สินไม่มีอะไรน่าเป็นห่วง เพราะบริษัทมีหนี้สินรวมแค่ 1,522.49 ล้านบาท เมื่อนำมาเทียบกับส่วนของผู้ถือหุ้นมากถึง 1,597.54 ล้านบาท ได้ค่า D/E อยู่ที่ระดับ 0.96 เท่า แสดงว่า ทางปัญหาหนี้สินของบริษัทยังไม่รบกวน
CSS เป็นหุ้นที่ไม่ควรมองข้าม!!
…
 
ผู้ถือหุ้นรายใหญ่
1.นายสมพงษ์ กังสวิวัฒน์ 205,985,025 หุ้น 19.50%
2.นายโอภาส ติยวัฒนาโรจน์ 60,854,054 หุ้น 5.76%
3.นายกิตติรัตน์ เมฆมณี 49,261,865 หุ้น 4.66%
4.นายสกล สัณหฉวี 32,043,028 หุ้น 3.03%
5.นายมนตรี กังสวิวัฒน์ 29,813,018 หุ้น 2.82%
 
รายชื่อกรรมการ
1.พล.ต.ต.ดร.สุพิศาล ภักดีนฤนาถ ประธานกรรมการบริษัท
2.นายสมพงษ์ กังสวิวัฒน์ ประธานเจ้าหน้าที่บริหาร
3.นายโอภาส ติยวัฒนาโรจน์ กรรมการ
4.นายกิตติรัตน์ เมฆมณี กรรมการ
5.น.ส.ภณิดา เศวตวรรณรัตน์ กรรมการ